ประเทศไทยเดินหน้าเป็นเจ้าภาพ จัดปีแห่งวัฒนธรรมอาเซียนสู่โลก ในเดือนกรกฎาคม- สิงหาคม นี้ พร้อมผลักดัน 4 ศูนย์สังคมและวัฒนธรรมอาเซียนในประเทศไทย
นายวีระ โรจน์พจนรัตน์ รัฐมนตรีว่าการกระทรวงวัฒนธรรม ในฐานะหัวหน้าคณะมนตรีประชาคมสังคมและวัฒนธรรมอาเซียน เปิดเผยภายหลังการประชุมคณะมนตรีประชาคมสังคมและวัฒนธรรมอาเซียน ครั้งที่ 21 ว่า ที่ประชุมได้รับรองกรอบการดำเนินงานใน 3 แนวทางหลัก ที่นำไปสู่ความหลากหลาย สร้างสรรค์ ยั่งยืน โดยเฉพาะการผลักดันที่สำเร็จเป็นรูปธรรมในการประกาศเป็นปีแห่งวัฒนธรรมอาเซียน 2562 ทั้งนี้ในส่วนของประเทศไทย ซึ่งมีกระทรวงวัฒนธรรมเป็นเจ้าภาพได้มีการดำเนินการเรื่องดังกล่าวนี้มาตั้งแต่เดือน ม.ค. 2562 อาทิ การจัดมหกรรมวัฒนธรรมอาเซียน และจะมีการเปิดตัวหนังสือมรดกอาเซียนมรดกโลก และการประชุมวรรณกรรมอาเซียน เพื่อแลกเปลี่ยนเรียนรู้ซึ่งหันและกันในประชาคมอาเซียน และในช่วงเดือน ก.ค.-ส.ค. 62 จะมีการจัดกิจกรรมวัฒนธรรมอาเซียนสู่โลก         ขณะนี้ประเทศสมาชิกอยู่ระหว่างการสรรหาศิลปินและการแสดง ซึ่งอาจจะเป็นแบบดั่งเดิมหรือร่วมสมัยเพื่อนำไปเผยแพร่ทั้งในประเทศทวีปยุโรป รวมถึงในเอเชีย เช่น จีน ญี่ปุ่น เกาหลีใต้ รวมทั้งที่ประชุมยังได้การมีรับรองเอกสารผลลัพธ์สำคัญ ทั้งเรื่องที่เกี่ยวข้องกับวัฒนธรรม สิ่งแวดล้อม รวมถึงปัญหาแรงงาน เพื่อนำเสนอต่อที่ประชุมสุดยอดอาเซียนครั้งที่ 34 ที่ประเทศไทยจะเป็นเจ้าภาพจัดการประชุมในระหว่างวันที่ 22-23 มิ.ย. 62         นอกจากนี้ได้มีการหารือหารือประเทศสมาชิกอาเซียน ในการเข้าเป็นสมาชิกอาเซียนของประเทศ ติมอร์-เลสเต ซึ่งขณะนี้อยู่ระหว่างการศึกษาร่างแบบสอบถามและขอบเขตอำนาจหน้าที่ของคณะผู้แทนประชาคมสังคมวัฒนธรรมอาเซียน         ด้านนายกุง ฝก รองเลขาธิการอาเซียน กล่าวว่าถึงประเด็นปัญหาหมอกควันขึ้นมาหารือ ซึ่งเป็นหนึ่งในเอกสารผลลัพธ์สำคัญ แถลงการณ์ร่วมอาเซียนว่าด้วยการเปลี่ยนแปลงสภาพภูมิอากาศ โดยทางเลขาธิการอาเซียน ได้นำประเด็นนี้มาพูดคุยและจะมีการจัดทำพิธีสาร และกฎระเบียบต่าง ๆ ให้มีความชัดเจนมากยิ่งขึ้น ซึ่งปัญหาดังกล่าวมีปัจจัยผูกพันหลายสาเหตุที่เกี่ยวกับการเปลี่ยนแปลงของสภาพภูมิอากาศ เช่น ปัญหาความแห้ง และอุณหภูมิที่เพิ่มสูงขึ้น จึงต้องได้รับความร่วมมือจากทุกภาคส่วนทั้งในระดับนโยบายของรัฐบาลที่ต้องมีความชัดเจน รวมถึงความร่วมมือของประชาชนภาคเอกชน